Akmal Ortiqov. Akmal Ortiqov (; 1987-yil 30-yanvar) – Oʻzbekistonlik futbolchi, darvozbon pozitsiyasida oʻynaydi. Bekobodning „Metallurg“ jamoasi darvozaboni. Futbolchilik faoliyati. Akmal professional futbolga juda kecha 25 yoshda kirib kelgan. 2012-yilgi mavsumda ilk „Navbahor“ jamoasi tarkibidan oʻrin olgan. Keyinchalik 2014-yilgi mavsumda Olmaliqning „Olmaliq“ jamoasi tarkibiga oʻtgan. 2015-yilgi mavsumda „Navbahor“ klubi tarkibiga qaytgan va ikki mavsum davomida Namangan jamoasi tarkibida oʻynagan. 2016-yilgi mavsum ikkinchi davrasida Olmaliq jamoasiga ijara asosida qaytgan va yarim mavsum davomida oʻynagan. 2017-yilgi mavsumda „Navbahor“ klubi tarkibiga qaytdi va mavsum davomida birorta oʻyinda ishtirok etmay yzogi transfer oynasida jamoani tark etgan. 2017-yilgi yozgi transfer oynasida Oʻzbekiston Birinchi ligasi ishtirokchisi „Andijon“ jamoasi bilan shartnoma imzolagan. 2018-yilgi mavsum oldidan bir necha jamoa mashgʻulotlarida ishtirok etdi va yakunda mavsumni „Andijon“ jamoasi tarkibida boshlagan. Andijon jamoasi tarkibida ikki mavsum davomida oʻynadi va 2018-yilgi mavsumda Pro liga gʻolibligini qoʻlga kiritdi. 2020-yilgi mavumda Yaypanning „Turon“ jamoasi bilan shartnoma imzolagan va ikki yil davomida „Turon“ jamoasida oʻynagan. 2022-yil 12-yanvar Bekobodning „Metallurg“ jamoasi bilan shartnoma imzolagan.